ła ze na sit-com 'mericana trasmetesta par oto stazon da'l 1977 a'l 1984 so'l canałe ABC. La serie l'è el Remake de ła serie ingleze . La serie dopo un mucio de ani, ła vien replicà so'l canałe Frisbee 'rento el programa "Seratissima" tute łe sere a łe ore 22.00 I protagonisti de ła serie i ze do toze, Janet Wood e Christmas "Chrissy" Snow , e Jack un tozo che'l studia par deventàr chef. Jack el se trasferise in carbona de Janet e Chrissy parchè ła incuiłina che ghe gera prima ła łasa e ła va via anca parchè ła se gà spozà. Parsonazi recorenti i ze el siòr e ła siora Rooper, propietari de cueła caza dove vive i tozi. El sior Rooper no'l parmete ła convivensa de fiòłi che i ga seso difarente, donca Janet ła ghe dize che Jack el ze gay e in 'sto modo el tozo el otien el parmeso de poderse stabiłìr łà anca łu. Durando el segondo epizodio ła siora Rooper ła scoverze che Jack in realtà el ze normałe, ma no ła ghe ło dize a só marìo stando tante volte da ła parte dei fiòłi. I tre tozi de frecuente i va al pub de'l cuartièr, L'Arcobaleno . El zènare de'l tełefilm el se pol definìr de segùro comedy e łe batùe łe ze frecuentemente łigàe a ła sesuałità pensìłe de Jack, a l'inpotensa sesuałe de'l siòr Rooper e ai momenti de "Barbie bionda" de Chrissy. Da ła cuarta stajon fin 'vanti po' el cast el subise revołusion łigàde a ła fegura bionda: Chrissy ła parte e po' ghe tòca a só zermàna Cindy ciapàr el só posto e po', cuando Cindy ła parte par l'univarsità, l'infermiera Terry. Da ła cuarta stazon al grupo A se zontarà Larry, un visin de caza strasafémene che'l se inamorarà de ła beła Terri , sensa venjir corespondesto. Jack tripper , intarpretà da John Ritter. Dopo eser stà catà da Chrissy inte ła vasca da banjo de'l partaménto suo e de Janet e, dopo aver strénzesto conosensa co łe do tozàte, el vien siełesto cofà novo coincuiłìn, in modo cusì da podér spartìrse l'afìto de'l partaménto in modo pì guałìvo, Jack el se mostra èsar un tozo amighévołe, da ła batùa senpre pronta e màsime cortezanon, altra carateristega de'l parsonajo ła consìste inte łe só vełeità de playboy, durando ła serie el zmoroza de frecuente co Janet, Chrissy, Cindy e Terri venjendo parò suìto respénzeto da łe concuiłine. El só sonjo el ze cueło de aver un ristorante, che'l riusirà a reałizàr co ła vertùra de'l Jack's Bistro, restorante franseze de só propietà. Durando l'ùltemo epizodio, el łasarà el partaménto pa' ndar a vìvar co Vicky Bradford, hostess conosùa durante un zvòło in aereo par cui Jack el se inamorarà. Janet Wood , intarpretà da Joyce DeWitt. Jenet ła se prezenta cofà na toza asenà e coi pié par tèra, contraponendoła de fato a ła só amiga Chrissy. 'Sta só aparente fredesa patòca óa vien a mancàr danansi a situasion potensialmente parigołoze, deventando inpulsiva e irasionałe, ła só profesion de fiorera ła ze màsime navegà de botànega, come se połe rimarcar da ła granda rata de piante che ła gà inte'l partaménto. Durando l'ùltema stajon ła incontrarà Philip Dawson, co'l cuało ła se maridarà durando l'ùltemo epizodio de ła serie. Larry Dallas intarpretà da Richard Kline. Larry el vive inte'l partaménto che'l ze de sòra ai tre. El se mostra come un playboy sensa scrùpołi e moràłe, rivando ad uzàr subdołi truchi par remurciàr . Ma siben el sia cusì, el se mostra come un amigo fedełe e tanto protetivo inte i confronti de ła só sorèłina. Larry el ga orìzene greghe , fenìa ła serie el s'a trasferìo a Bakersfield. Ralph Furley , intarpretà da Don Knotts.